ක්‍රිකට් ක්‍රීඩාවට අයි.සී.සිය සේම අධිවෙගී බෝට්ටු ක්‍රීඩා තරගයට යු.අයි.එම්.වෙතින් ලොව පුරා ජගත් තරග සංවිධානය කිරීමට මඟ පෙන්වීම් කරයි.අමෙරිකානු ඩොල‍ර් 12000ක් පමණ විටිනා ජෙට්ස් කී (JETSKI) යාන්ත්‍රික බෝට්ටු තරග ශ්‍රී ලංකාවේ ඉක්මනින් ව්‍යාප්ත කිරීම ශ්‍රී ලංකා පවර්බෝට් සංගම‍යේ අපේක්ෂාව වී තිබේ.මෝටර් රථයක මෙන් ගියර් මගින් පාලනය වන තත්පර කිහිපයකදී පැයට කිලෝමීටර් 150 වේගය ඉක්මවන වේග බෝට්ටුවක විටිනාකම රුපියල් මිලියන 10කට ආසන්න වේ .එම බෝට්ටු රට තුළ නිපදවීමේ අයිතිවාසිකම ද ශ්‍රී ලංකා පවර්බෝට් පැදීමේ සංගමය සතුව ඇති හෙයින් ඉදිරි කාලයේ අවශ්‍ය යටිතල පහසුකම් සංවර්ධනය වේගවත් කිරීමට බලාපොරොත්තු වේ.‍මේ සංගමයේ සභාපති ලෙස ප්‍රසන්න රණවීර මහතා කටයුතු කරන අතර අධ්‍යක්ෂ මණ්ඩලයකින් පරිපාලනය සිදුවේ.මෙතෙක් පැවැති කටයුතුවලදී ශ්‍රී ලංකා නාවික හමුදාව ලබාදුන් සහයෝගය අමතක කළ නොහැකි බව මාධ්‍ය අධ්‍යක්ෂ චන්ද්‍රෂාන් පෙරේරා මහතා පැවැසීය..